ઘણાં લોકો કહે છે કે જે લોકો મહેનત મજૂરી કરતાં નથી એ લોકોને જ આ પેટની ભેટ મળે છે પણ આ વાત સો ટકા સાચી નથી. મહેનત કરે જ છે, પણ ખાવા માટે. અને એટલે જ ફીક્સ ભાવથી ભાણા પીરસતી હોટલવાળાની આંખમાં આવા ભારે પેટવાળા કણાની જેમ ખૂંચતા હોય. છતાં હોટલવાળા ઉદાર હોય છે. એક હોટલવાળાએ તો રીતસરનું બોર્ડ મૂકેલું, ‘શરમાવ નહીં, ભૂખ લાગી છે તો અંદર આવી જાવ. ભૂખે મારવાની કોઈ જરૂર નથી. જો તમે અંદર નહીં આવો તો આપણે બંને ભૂખે મરીશું.